Die wêreld in foto's – 15 Oktober 2018 | Maroela Media
'n Kind, een van die vlugtelinge wat onlangs Hodeidah in Jemen verlaat het, hou 'n broodjie vas wat hy van 'n liefdadigheidsgroep ontvang het in 'n dorp in die westelike Sanaa-gebied van dié land. Volgens 'n verslag van die vlugtelingagentskap UNHCR wat op 12 Oktober gepubliseer is, is meer as 78 400 gesinne dakloos gelaat sedert die gewelddadige konflik in Jemen begin het. Foto: Mohammed Mohammed, Xinhua)
Dit word duidelik herfs by Grassmere Water se in Brittanje se Meredistrik met mis wat Maandag oor 'n meer hang. Die herfs kruip al nader in dié land. (Foto: Owen Humphreys, AP)
Angela Merkel, die Duitse kanselier, lei Maandag 'n leiersvergadering van die Christen-Demokratiese Unie-party by dié party se hoofkantoor in Berlyn, 'n dag na die Beierse staatsverkiesing. (Foto: Markus Schreiber, AP)
'n Betoger sit Maandag buite die energie-firma Cuadrilla se kantoor in Preston New Road in Lancashire, Engeland, in opstand teen hidrobreking. Die polisie het gisteroggend paaie gesluit toe ongeveer 50 betogers buite dié terrein bymekaar gekom het kort voordat hidrobreking in die gebied sou begin. (Foto: Peter Byrne, AP)
'n Vrou jaag Maandag koeie aan huis toe, terwyl die son oor die dorp Naddi in Dharmsala in die staat Himachal Pradesj in Indië sak. (Foto: Ashwini Bhatia, AP )